Եկել ես այստեղ, որ ի՞նչ անես

2013 թվականի հունվարի 28-ին՝ Հայաստանի բանակի օրվա տոնակատարությունների շրջանակում, Հայաստանի նախագահական ընտրությունների քարոզարշավի ժամանակ, Եռաբլուր պանթեոն կատարած այցի ընթացքում Հայաստանի նախագահ Սերժ Սարգսյանը՝ ի պատասխան ենթադրյալ սոցիալապես անապահով վիճակում գտնվող կնոջ օգնության խնդրանքին պատասխանեց հետևյալ կերպ՝ «Եկել ես մեր տոնը խանգարում ես, որ ի՞նչ անես»«Ի՞նչ ես եկել լացում ու տոնը խանգարում ես». Սերժ Սարգսյան (տեսանյութ) 168 ժամՍերժ Սարգսյան. Եկել ես ստեղ, լաց ես լինում, մեր տոնը խանգարում ես, որ ի՞նչ անես (տեսանյութ)։ Հետագա ամիսների ընթացքում այս արտահայտությունը դարձավ թևավոր խոսք հայկական քաղաքական և հասարակակակակ դաշտում, ինչպես նաև մեմ՝ համացանցումԵկել ես ստեղ, որ ի՞նչ անես - մեմերի հանգրագիտարան։

 Մեկնաբանություններ 
Մեկնաբանելով նախագահ Սարգսյանի այս արտահայտությունը, ՀՀԿ փոխնախագահ Գալուստ Սահակյանը փետրվարի 14-ին ասաց, որ «մարդիկ տեսնում են, որ շատ խաղաղ ընթացք ունի, փորձում են աղավաղել, բորբոքել, անտեղի բարձրաձայնել, նոր մոտեցումներ ձևավորել»Գալուստ Սահակյանը՝ «Եկել ես ստեղ, որ ինչ անես»–ի մասին  slaq.am։

Ըստ սոցիոլոգ Ահարոն Ադիբեկյան ՀՀ նախագահի արած այդ արտահայտությունը «վատ է անդրադարձել նրա վարկանիշի վրա» նախագահական ընտրությունների քարոզարշավի ընթացքում«Եկել ես ստեղ լաց ես լինում, մեր տոնը խանգարում ես, որ ինչ անես» ՀՀ նախագահի այս արտահայտության հետեւանքները «Առավոտ»։

 Գործածումներ 
Հունվարի 30-ին Ֆեյսբուք սոցիալական ցանցում ստեղծվել է «Եկել ես ստեղ. որ ի՞նչ անես» անվանումով էջ, որը մայիսի դրությամբ ունի մոտ 8,800 հավանումՖեյսբուքյան նախաձեռնություն. «Եկել ես ստեղ, որ ի՞նչ անես» (տեսանյութ) 7 օր։
2013 թվականի փետրվարի 18-ին կայացած նախագահական ընտրությունների օրը Ֆեյսբուքում հայտնվեցին քվեաթերթիկների լուսանկարներ, որոնց վրա գրված էր «ընտրեմ, որ ի՞նչ անեմ» արտահայտությունըԸնտրեմ, որ ինչ անեմ (photo) slaq.am։

 Հայտնի անձանց կողմից 

 Մարտի 4-ին, դերասան Վարդան Պետրոսյանը «Կենտրոն» հեռուստաընկերության եթերում Պետրոս Ղազարյանի «Ուրվագիծ» հաղորդման ժամանակ ևս օգտագործել է այս արտահայտությունըՈւրվագիծ 04.03.2013։
 Ապրիլի 13-ին կայացած Հայ Ազգային Կոնգրես կուսակցության հիմնադիր համագումարի ժամանակ, ՀՀ առաջին նախագահ և ՀԱԿ առաջնորդ Լևոն Տեր-Պետրոսյանը խոսելով Րաֆֆի Հովհաննիսյանի շարժմանը միանալու մասին հայտարարեց՝ «Մի մոդայիկ հարց կա, որը շրջանառության մեջ է դրել մեր հարգարժան Սերժ Սարգսյանը՝ միանայի ի՞նչ անեի, միանայի, որ գնայի Վովա Գասպարյանի հետ աղոթեի՞»Տեր-Պետրոսյան. Միանայի Րաֆֆիին, որ ի՞նչ անեի. իմ մանկության երազանքը չի եղել Վովայի հետ աղոթելը PanARMENIAN.Net։
 Ապրիլի 22-ին, ՀՀԿ խմբակցության անդամ Շուշան Պետրոսյանը խոսելով 2013 թվականի Երևանի ավագանու քարոզարշավի ընթացքի մասին քննադատեց ՀԱԿ քարոզարշավի «ագրեսիվությունը» և հարցադրում կատարեց՝ «ատելությամբ գալիս ես քաղաքապետ դառնաս, որ ի՞նչ անես»Ատելությամբ գալիս ես քաղաքապետ դառնաս, որ ի՞նչ անես. Շուշան Պետրոսյանը` ՀԱԿ-ին  panorma.am։
 Մայիսի 14-ին, ի պատասխան այն հարցադրմանը թե արդյոք ԲՀԿ առաջնորդ Գագիկ Ծառուկյանը մասնակցելու է Րաֆֆի Հովհաննիսյանի հրավիրած մայիսի 19-ի հավաքին, ԲՀԿ խոսնակ և ԱԺ պատգամավոր Տիգրան Ուրիխանյանը պատասխանեց՝ «Գնանք, որ ի՞նչ անենք»ԲՀԿ-ն ու ՀՀԿ-ն չեն ընդունի Րաֆֆի Հովհաննիսյանի հրավերը. «Գնանք, որ ի՞նչ անենք» ։
 Հունիսի 3-ին, խոսելով ՀՀ Եվրոպական միությանը ադամակցելու մասին, նախկին վարչապետ Հրանտ Բագրատյանը ասաց. «Եվրամիությանը, ես չեմ հասկանում, գնում ենք էնտեղ ի՞նչ անենք, երբ որ մի արժույթ կա ինչպես արտահանող այդպես էլ ներմուծող»Հ. Բագրատյան. «Գնում ենք էնտեղ՝ ի՞նչ անենք» Ա1պլյուս։
 Հոկտեմբերի 19-ին, «Գյումրի-Ասպարեզ» օրաթերթի խմբագիր Լևոն Բարսեղյանը խոսելով Ռուսաստանի նախագահ Վլադիմիր Պուտինին Զորի Բալայանի վիճահարույց նամակի մասին ասաց. «Գրում ես Վալոդին, որ ի՞նչ անես»Գրում ես Վալոդին, որ ի՞նչ անես Լևոն Բարսեղյանը՝ Զորի Բալայանի նամակի մասին 1in.am։

 Այլ 
«Առավոտ» օրաթերթի գլխավոր խմբագիր Արամ Աբրահամյանը 2013 թ. մայիսի 9-ի իր հոդվածում գրել է՝
…Եթե որևէ մեկը հրադադարից հետո եղել է Շուշիում և տեսել է Հարավային Կովկասի այդ երբեմնի մշակութային կենտրոնի անմխիթար վիճակը, նա անպայման կհարցնի մոդայիկ դարձած դարձվածքաբանությամբ՝ «Շուշին ազատագրել ենք, որ ի՞նչ անենք»Ոչ տոնական մտորումներ Մայիսի 9, 2013 «Առավոտ»։

 Ծանոթագրություններ 

Կատեգորիա:Հռչակավոր խոսքեր
Կատեգորիա:Սերժ Սարգսյան
Կատեգորիա:Հայերեն բառեր և արտահայտություններ